
1. КЪРКЛАРЪ-ЧЕТИРИДЕСЕТТЪ 


(Мохамеданска легенда). 


Въ една религиозна мохамедонска легенда се 
разказва, че въ свЪта има Къркларъ-човЪци, които 
сж избрани като най-честни и върни предъ Аллаха, 
и тЪзи човБци се избиратъ да помагатъ на такива, 
които сж на правата страна, безъ разлика на на- 
родность и религия. Въ Къркларъ може да бжде 
избранъ всЪки, стига да е справедливъ. Отъ тЪзи 
Къркларъ се избиратъ седемь, най-достойнитЪ, 
които съставляватъ Иеделеръ. Отъ тЪхъ се изби- 
ратъ трима най-силнитЪ, и тЬ сж Ючлеръ. Ако въ 
случай почине нЪкой отъ Иеделеръ и Ючлеръ, 
замБстникътъ му се взема отъ Къркларъ, а когато 
мЪстото на нЪкого въ Къркларъ се опраздни, за 
неговъ замЪстникъ се избира нЪкой изъ народа, 
който се е проявилъ като честенъ и правъ предъ 
Аллаха. 

Въ легендата се разправя, че нЪкога единъ 
отъ тЪзи Къркларъ се поминалъ и трЪбвало да се 
избере неговъ замЪстникъ. Братътъ на едного 
въ Кърклара, като знаелъ, че можелъ да до- 
стигне силата на Къркларъ, пожелалъ и той да 
има тази сила, и заявилъ на брата си, че желае 
да бжде въ числото на избранитЬ. На това братъ 
му отговорилъ, че сега има едно праздно м сто, 
което може да вземе, но трЪбвало да отиде ве- 
черьта на мЪстото, гдето ще се събератъ да пра- 
вятъ съветь. Вечерьта той отишелъ и застаналъ 
предъ вратата на Къркларъ, но не посмЪялъ да 
ВлЪъзе вжтре. Събранит почнали да се разговарятъ 
за човЕка, когото ще взематъ, и тогава единъ отъ 
ТЪхъ казалъ: 

— Вънъ има единъ, който чака. 

А той, като чулъ, че безъ да сж го видЪли, 

говорятъ за него, уплашилъ се отъ тЪхната сила 
и избЪгалъ. , 

На другия день братъ му го запиталъ: 

— Че ти защо не влЪзе при насъ, когато се 
бЪхме събрали? 

-- Не влЪзохъ, уплашихъ се отъ силата ви. 

— Ами ти трЪбва да знаешъ, че нашата сила 
ни помага да знаемъ нЪщата, безъ да сме ги видЪли, 
и да знаемъ, кжде какво става. Но утре вечерь, ние 
ще минемъ презъ улицата до джамията, а ти, ако 
още настоявашъ да си въ Къркларъ, иди се качи 
на минарето и тамъ чакай, ние всички ще минемъ 
съ коне, най-последниятъ конь ще е безъ човЪкъ. Ако 
се хвърлишъ отъ минарето и сполучишъ да възсе- 
днешъ последния конь, ти ще бждешъ въ Къркларъ. 

На другата вечерь кандидатътъ за Къркларъ се 
качилъ на минарето, но когато миналъ Къркларт 
съ конетЬ, той се уплашилъ и не се хвърлилъ 
на коня. 

На другия день братъ му пакъ го попиталъ 
"детс — Защо не се хвърли на коня? 

— Уплашихъ се, понеже бЪше много високс 
и едва ли бихъ сполучилъ. 

-- Ами ти какъ искашъ да си въ числото н: 
Къркларъ, като се боишъ? ТрЪбва да знаешъ, ч‹ 
съ силата, която ние имаме, нищо не може да ні 
прЪчи, да правимъ каквото пожелаемъ. Утре вечер: 
пакъ ще минемъ презъ сжщото мЪсто и, ако же 
лаешъ, чакай ни и се хвърли на коня. 


На другата вечерь той като първия пжт+ 
чакалъ на минарето и, когато Къркларъ минавали 
той се решилъ, хвърлилъ се и спокойно се намврилъ 
на коня, и продължилъ заедно съ другит%, катс 
единъ отъ избранит%. 

Презъ пжтуването дошли до единъ кладенецъ, 
гдето нъкои се спрЪли да пиятъ вода. Последенъ 
пилъ вода и новоизбраниятъ, като скришно взелъ 
бакърчето, съ което се черпЪла вода и продължилъ 

пжтя. Пжтувайки, стигнали до морето, презъ което 
почнали да вървятъ, като че ли конетЬ имъ ходятъ 
по сухо. Само на новотръгналия коньтъ почналъ 
да потъва. Единъ отъ Къркларъ се обърналъ и 
му казалъ: 

-- Атъ харамж ! (хвърли краденото !). 

Той веднага извадилъ отъ дисагитЬ бакърчето 
- и го хвърлилъ. Тогава коньтъ му почналъ да ходи 
като другитЬ. Най-после пристигнали на брфга, 
гдето се разположили на една поляна. Следъ по- 
чивката 39-тЪ казали на 40-тия — новотръгналия: 

-- Ти стой тука и пази конетЪ, а ние ще отидемъ 
на помощь, гдето има нужда отъ нашата сила. 

Така той останалъ и не следъ дълго време 
заспалъ. Когато се събудилъ, намфрилъ се самъ, 
безъ да се явятъ при него нъкои отъ Къркларъ, 
нито пъкъ конетЬ били тамъ. Тогава той самъ раз- 
бралъ, че не билъ достоенъ да има силата на 
Къркларъ. Когато следъ дълго време се срещналъ 
съ брата си и му се помолилъ наново да бжде 
приетъ въ тЪхъ, братъ му отговорилъ: 

-- Тебе ти се отдадоха случаи да развивашъ 
силата заедно съ насъ, но ти се оказа недостоенъ, 
като взема чуждото и затуй по никой начинъ ти не 


можешъ да бждешъ такъвъ, за да имашъ тази сила. 

Тази хубава легенда ни внушава, че всЪки 
човЪкъ, който е дошелъ на тази земя, е опредбленъ 
отъ Аллаха да бжде избранъ и си служи съ ду- 
ховни и физически сили за добро. 

Отъ всБкиго зависи, какъ ще използува тЪзи 
случаи, за да развива силитЪ въ живота. 

Чрезъ наука и добри книги очитЪ на човЪка 
се отварятъ, и той вижда и знае повече за свЪта 
и живота. 

„Желанието за знание трЪбва да се засилва 
още повече следъ излизане отъ училището; съ 
помощьта на книгитЪ, умътъ се отваря и знанието. 

се увеличава. За да има човЪкъ сполука въ жи- 
тейския си пжть, необходимо е да развива духо- 
внитЪ си сили и да се пази отъ всичко, което имъ 
прЪчи да се проявятъ въ доброто. ЧовЪкъ никога 
да не ламти за харама-чуждото, защото и най- 
малкото нЪщо, което е чуждо, то е винаги чуждо 
и пакостно за силата на душата. 

Съ вЪра въ Аллаха, съ желание за знание и 
съ куражъ въ живота всЪки ще има силата да 
бжде истински Къркларъ-чов къ. 


Изъ „Мохамеданска просвЪтна библиотека“, № 1; 
с. Лъджене, Чепинско. 


